ddrg/super_eurlex huggingface dataset:
Úradný vestník L 012 , 16/01/1999 S. 0027 - 0027



Rozhodnutie Rady z 21. decembra 1998 o predbežnom uplatňovaní Dohody vo forme výmeny listov medzi Európskym spoločenstvom a Čínskou ľudovou republikou, ktorou sa mení a dopĺňa Dohoda medzi Európskym hospodárskym spoločenstvom a Čínskou ľudovou republikou o obchode s textilnými výrobkami (1999/36/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 113 v spojení s článkom 228 ods. 2 prvou vetou, so zreteľom na návrh Komisie, keďže Komisia prerokovala v mene spoločenstva Dohodu vo forme výmeny listov medzi Európskym spoločenstvom a Čínskou ľudovou republikou, ktorou sa mení a dopĺňa Dohoda medzi Európskym hospodárskym spoločenstvom a Čínskou ľudovou republikou o obchode s textilnými výrobkami, naposledy zmenená a doplnená dohodou parafovanou 13. decembra 1995; keďže táto dohoda vo forme výmeny listov by sa mala uplatňovať predbežne od 1. januára 1999 do ukončenia postupov nevyhnutných na jej uzavretie, za predpokladu, že Čínska ľudová republika ju bude taktiež predbežne uplatňovať, ROZHODLA TAKTO: Článok 1 Dohoda vo forme výmeny listov medzi Európskym spoločenstvom a Čínskou ľudovou republikou, ktorou sa mení a dopĺňa Dohoda medzi Európskym hospodárskym spoločenstvom a Čínskou ľudovou republikou o obchode s textilnými výrobkami, naposledy zmenená a doplnená dohodou parafovanou 13. decembra 1995, sa predbežne uplatňuje od 1. januára 1999 do jej formálneho uzatvorenia a za predpokladu, že dohodu predbežne uplatňuje aj Čínska ľudová republika. Text dohody tvorí prílohu tohto rozhodnutia. Článok 2 Toto rozhodnutie sa uverejní v Úradnom vestníku Európskych spoločenstiev. V Bruseli 21. decembra 1998 Za Radu predseda M. Bartenstein --------------------------------------------------
Úradný vestník L 011 , 16/01/1999 S. 0037 - 0038



Rozhodnutie Rady z 26. novembra 1998 o stanovisku, ktoré má zaujať Európske spoločenstvo, pokiaľ ide o pravidlá, ktoré sa týkajú priebehu zmierovacieho konania sporov v oblasti tranzitu, ktoré majú byť prijaté Konferenciou energetickej charty (1999/37/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na článok 3 ods. 2 rozhodnutia Rady a Komisie 98/181/ES, ESUO, Euratom [1], so zreteľom na iniciatívu Komisie, keďže Zmluva o Energetickej charte bola podpísaná 17. decembra 1994 Európskymi spoločenstvami a ich členskými štátmi; keďže Európske spoločenstvá a veľká väčšina ich členských štátov uložili 16. decembra 1997 dokumenty o schválení alebo ratifikácií Zmluvy o Energetickej charte depozitárovi, vláde Portugalskej republiky; keďže ostatné členské štáty čoskoro ratifikujú Zmluvu o Energetickej charte; keďže Zmluva o Energetickej charte nadobudla platnosť 16. apríla 1998; keďže článok 7 Zmluvy o Energetickej charte stanovuje, že každá zmluvná strana musí prijať nevyhnutné opatrenia na uľahčenie prepravy energetického materiálu a produktov v súlade s princípom slobody prepravy a bez rozdielu na pôvod, miesto určenia alebo vlastníctva takéhoto energetického materiálu a produktov alebo na diskrimináciu pokiaľ ide o určenie ceny na základe takýchto rozdielov a bez prílišného oneskorenia, obmedzení alebo odvodov; keďže uvedený článok tiež obsahuje ustanovenia, ktoré sú uplatniteľné pri sporoch vyplývajúcich z tranzitu; keďže článok 7 Zmluvy o Energetickej charte stanovuje, že Konferencia charty má prijať štandardné opatrenia, ktoré sa budú týkať priebehu zmierovacieho konania a odškodného vyjednávača; keďže návrhy predpisov týkajúcich sa priebehu zmierovacieho konania sporov v oblasti tranzitu boli prehodnotené na Konferencii charty, ktorá sa konala 23./24. apríla 1998; keďže Konferencia charty súhlasila s tým, aby tieto návrhy predpisov slúžili ako usmernenia až do ich formálneho schválenia; keďže na Konferencii charty, ktorá sa má konať 3./4. decembra 1998, by sa mali tieto návrhy predpisov, už medzičasom ukončené, úradne schváliť; keďže spoločenstvo by malo tieto návrhy predpisov na Konferencii charty schváliť, ROZHODLA SA TAKTO: Jediný článok Pravidlá, ktoré sa týkajú priebehu zmierovacieho konania sporov v oblasti tranzitu, ako sú stanovené v prílohe, budú na Konferencii charty v mene spoločenstva schválené. [2] V Bruseli 26. novembra 1998 Za Radu predseda M. Bartenstein [1] Ú. v. ES L 69, 9.3.1998, s. 1. [2] Tieto pravidlá boli formálne schválené Konferenciou charty 3. decembra 1998. --------------------------------------------------
Úradný vestník C 026 , 30/01/1999 S. 0021 - 0021



Rozhodnutie Rady z 3. decembra 1998 o doplnení definície trestného činu "obchodovania s ľuďmi" v prílohe k Dohovoru o Europole (1999/C 26/05) RADA EURÓPSKEJ ÚNIE, so zreteľom na článok 43 ods. 3 dohovoru vypracovaného na základe článku K.3 Zmluvy o Európskej únii o zriadení Európskeho policajného úradu (Dohovor o Europole) [1], odvolávajúc sa na dohodu v rámci Rady zo 4. decembra 1997 o doplnení definície trestného činu "obchodovania s ľuďmi" v prílohe k Dohovoru o Europole, po diskusiách so správnou radou Europolu, ROZHODLA TAKTO: Článok 1 Definícia trestného činu "obchodovania s ľuďmi" v prílohe k Dohovoru o Europole sa týmto dopĺňa takto: - ""obchodovanie s ľuďmi" je podrobovanie osoby reálnej a nezákonnej nadvláde inej osoby použitím násilia, vyhrážok, zneužívaním právomoci alebo intríg s úmyslom jej využívania na prostitúciu, na formy sexuálneho zneužívania a na týranie maloletých alebo obchodovanie s opustenými deťmi. Medzi spôsoby zneužívania patrí aj výroba, predaj alebo rozširovanie detského pornografického materiálu;" Článok 2 Toto rozhodnutie nadobúda účinnosť 1. januára 1999. V Bruseli 3. decembra 1998 Za Radu predseda K. Schlögl [1] Ú. v. ES C 316, 27.11.1995, s. 1. --------------------------------------------------
Úradný vestník L 033 , 06/02/1999 S. 0020 - 0020



Rozhodnutie Komisie z 11. decembra 1998 týkajúce sa uzatvorenia Dočasnej dohody o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Azerbajdžanskou republikou na strane druhej, v mene Európskeho spoločenstva uhlia a ocele a Európskeho spoločenstva pre atómovú energiu (Oznámené pod číslom C(1998) 4008) (Text s významom pre EHP) (1999/101/ESUO, Euratom) EURÓPSKA KOMISIA, so zreteľom na Zmluvu o založení Európskeho spoločenstva uhlia a ocele, najmä na jej článok 95 prvý odsek, so zreteľom na Zmluvu o založení Európskeho spoločenstva pre atómovú energiu, najmä na jej článok 101 druhý odsek, keďže do nadobudnutia platnosti Dohody o partnerstve a spolupráci, podpísanej v Luxemburgu 22. apríla 1996, je potrebné schváliť Dočasnú dohodu o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Azerbajdžanskou republikou, na strane druhej, podpísanú v Bruseli 8. októbra 1997, keďže uzatvorenie dočasnej dohody je potrebné na dosiahnutie cieľov spoločenstva stanovených v článkoch 2 a 3 Zmluvy o založení Európskeho spoločenstva uhlia a ocele a keďže zmluva nepredvídala všetky prípady, patriace pod toto rozhodnutie; po vypočutí Poradného výboru a so súhlasom a schválením Rady, udelenými 13. októbra 1998, ROZHODLA TAKTO: Článok 1 Dočasná dohoda o obchode a obchodných veciach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu, na jednej strane, a Azerbajdžanskou republikou, na strane druhej, spolu s protokolom a s vyhláseniami sa týmto v mene Európskeho spoločenstva uhlia a ocele a Európskeho spoločenstva pre atómovú energiu schvaľujú. Uvedené texty tvoria prílohu tohto rozhodnutia [1]. Článok 2 Predseda Rady podá v mene Európskeho spoločenstva uhlia a ocele a Európskeho spoločenstva pre atómovú energiu oznámenie v súlade s článkom 32 dočasnej dohody. V Bruseli 11. decembra 1998 Za Komisiu Hans Van Den Broek člen Komisie [1] Ú. v. ES L 285, 22.10.1998, s. 2, et seq. --------------------------------------------------
Úradný vestník L 031 , 04/02/1999 S. 0001 - 0002



Rozhodnutie Rady z 22. júna 1998 o uzatvorení Dohody o vzájomnom uznávaní medzi Európskym spoločenstvom a Spojenými štátmi americkými (1999/78/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na článok 113 v spojení s prvou vetou článku 228 ods. 2, prvým pododsekom článku 228 ods. 3 a článkom 228 ods. 4 tejto zmluvy, so zreteľom na návrh Komisie, keďže prerokovaná Dohoda o vzájomnom uznávaní medzi Európskym spoločenstvom a Spojenými štátmi americkými bola podpísaná 18. mája 1998 v Londýne a mala by byť schválená; keďže spoločnému výboru ustanovenému dohodou boli prisúdené určité úlohy v rámci vykonávania, najmä právomoc meniť a dopĺňať niektoré aspekty sektorových príloh k dohode; keďže by mali byť stanovené vhodné interné postupy na zabezpečenie riadneho fungovania dohody a keďže je potrebné Komisiu splnomocniť na vykonávanie určitých technických zmien a doplnení dohody a na prijímanie určitých rozhodnutí týkajúcich sa vykonávania dohody, ROZHODLA TAKTO: Článok 1 V mene spoločenstva sa týmto schvaľuje Dohoda o vzájomnom uznávaní medzi Európskym spoločenstvom a Spojenými štátmi americkými, vrátane jej príloh. Znenie dohody a jej príloh je pripojené k tomuto rozhodnutiu. Článok 2 Predseda Rady v mene spoločenstva odošle list uvedený v článku 21 ods. 1 dohody [1]. Článok 3 1. Komisia zastupuje spoločenstvo v spoločnom výbore ustanovenom v článku 14 dohody a v spoločných sektorových výboroch ustanovených v sektorových prílohách, pričom jej pomáha osobitný výbor vymenovaný Radou. Komisia sa po konzultácii s týmto osobitným výborom zúčastňuje na schôdzach, oznamovaní, výmene informácií a žiadostiach o overenie uvedených v článkoch 10 písm. b), 12, 13 a 14 ods. 2 dohody a v ekvivalentných ustanoveniach sektorových príloh. 2. Stanovisko spoločenstva k rozhodnutiam o zmenách a doplneniach sektorových príloh (článok 14 ods. 4 písm. b) a články 7, 8 a 9 dohody a ekvivalentné ustanovenia sektorových príloh k tejto dohode) a posudzovania zhody podľa článku 7 písm. d) dohody, ktoré má prijať spoločný výbor alebo, ak je to vhodné, spoločné sektorové výbory, určuje po konzultácii s osobitným výborom uvedeným v odseku 1 tohto článku Komisia. 3. Vo všetkých ostatných prípadoch určuje stanovisko spoločenstva v spoločnom výbore alebo spoločných sektorových výboroch Rada konajúca na základe kvalifikovanej väčšiny na návrh Komisie. Rovnaký postup sa vzťahuje na rozhodnutia prijaté spoločenstvom v rámci článkov 16 a 21 dohody. V Luxemburgu 22. júna 1998 Za Radu Predseda J. Battle [1] Dátum vstupu do platnosti dohody sa uverejní v Úradnom vestníku Európskych spoločenstiev. --------------------------------------------------
Úradný vestník C 026 , 30/01/1999 S. 0022 - 0022



Rozhodnutie Rady z 3. decembra 1998 o poverení Europolu zaoberať sa trestnými činmi, spáchanými alebo spáchateľnými v rámci teroristickej činnosti namierenej proti životu, telesnej nedotknuteľnosti, osobnej slobode alebo majetku (1999/C 26/06) RADA EURÓPSKEJ ÚNIE, so zreteľom na Dohovor zakladajúci sa na článku K.3 Zmluvy o Európskej únii o zriadení Európskeho policajného úradu (Dohovor o Europole) [1], a najmä na jeho článok 2 ods. 2, so zreteľom na zásadnú zhodu dosiahnutú v Rade 19. marca a 28. – 29. mája 1998 vo veci poverenia Europolu, aby sa zaoberal trestnými činmi, spáchanými alebo spáchateľnými v rámci teroristickej činnosti namierenej proti životu, telesnej nedotknuteľnosti, osobnej slobode alebo majetku, len čo začne svoju činnosť, so zreteľom na porady prípravnej skupiny "Boj proti terorizmu", po preskúmaní zo strany správnej rady Europolu a s vedomím, že je nutné osobitné rozhodnutie, čo sa týka vplyvu na rozpočet a personálneho vybavenia Europolu, PRIJALA TOTO ROZHODNUTIE: Článok 1 Europol sa od začatia svojej činnosti podľa článku 45 odsek 4 Dohovoru o Europole zmocňuje zaoberať sa trestnými činmi, spáchanými alebo spáchateľnými v rámci teroristickej činnosti namierenej proti životu, telesnej nedotknuteľnosti, osobnej slobode alebo majetku. Článok 2 Toto rozhodnutie nadobúda účinnosť 1. januára 1999. V Bruseli 3. decembra 1998 Za Radu predseda K. Schlögl [1] Ú. v. ES C 316, 27.11.1995, s. 1. --------------------------------------------------
Official Journal L 045 , 19/02/1999 P. 0054 - 0054



ROZHODNUTIE KOMISIE z 10. februára 1999, ktorým sa mení a dopĺňa rozhodnutie o styčnej skupine pre otázky starších ľudí [oznámené pod spisovým číslom C(1999) 211] (1999/141/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, keďže vzhľadom na vývoj na úrovni Spoločenstva je potrebné upraviť zloženie skupiny ustanovenej rozhodnutím Komisie 91/544/EHS1, zmeneným a doplneným rozhodnutím 93/417/EHS2 keďže súčasne by sa s cieľom administratívnej efektívnosti mali skrátiť funkčné obdobia predsedu a členov skupiny, ROZHODLA TAKTO: Jediný článok Rozhodnutie 91/544/EHS sa mení a dopĺňa takto: 1. v článku 3 ods. 2 sa slová "25 členov" nahrádzajú slovami "24 členov" 2. Článok 4 ods. 3 sa mení a dopĺňa takto: a) vo všetkých prípadoch sa slová "päť miest" nahrádzajú slovami "štyri miesta" b) vkladá sa nasledujúca zarážka: "- ESCU - Európska únia starších občanov: štyri miesta" 3. v článku 5 ods. 1 sa slová "18 mesiacov" nahrádzajú slovami "12 mesiacov " 4. v článku 7 ods. 1 sa slová "18 mesiacov " nahrádzajú slovami "12 mesiacov" 5. do prílohy sa vkladá nasledujúca zarážka: "- ESCU - Európska únia starších občanov". V Bruseli 10. februára 1999 za Komisiu Pádraig FLYNN člen Komisie 1 Ú. v. ES L 296, 26.10.1991, s. 42. 2 Ú. v. ES L 187, 29.7.1993, s. 60.
Úradný vestník L 044 , 18/02/1999 S. 0033 - 0033



Rozhodnutie Rady z 21. decembra 1998 o uzatvorení dohody medzi Európskym spoločenstvom a Radou Európy na účely nadviazania úzkej spolupráce medzi strediskom a Radou Európy, v súlade s článkom 7 ods. 3 nariadenia Rady (ES) č. 1035/97 z 2. júna 1997, ktorým sa zriaďuje Európske stredisko pre monitorovanie rasizmu a xenofóbie (1999/132/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1035/97, [1] najmä na jeho článok 7 ods. 3, v súvislosti s druhou vetou článku 228 ods. 2 a prvým pododsekom článku 228 ods. 3 zmluvy o ES, so zreteľom na návrh od Komisie [2], so zreteľom na stanovisko Európskeho parlamentu [3], keďže dohoda medzi Európskym spoločenstvom a Radou Európy na účely založenia úzkej spolupráce medzi centrom a Radou Európy, v súlade s článkom 7 ods. 3 nariadenia Rady (ES) č. 1035/97 z 2. júna 1997, ktorým sa zriaďuje Európske stredisko pre monitorovanie rasizmu a xenofóbie, by sa mala schváliť, PRIJALA TOTO ROZHODNUTIE: Článok 1 Dohoda medzi Európskym spoločenstvom a Radou Európy stanovená článkom 7 ods. 3 nariadenia Rady (ES) č. 1035/97 sa schvaľuje v mene Európskeho spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo [4]. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 21. decembra 1998 Za Radu predseda M. Bartenstein [1] Ú. v. ES L 151, 15.6.1997, s. 1. [2] Ú. v. ES C 171, 5.6.1998, s. 10. [3] Ú. v. ES C 359, 23.11.1998. [4] Dátum nadobudnutia platnosti dohody uverejní Generálny sekretariát Rady v Úradnom vestníku Európskych spoločenstiev. --------------------------------------------------
Úradný vestník L 042 , 16/02/1999 S. 0046 - 0064



Rozhodnutie Rady z 25. januára 1999, ktoré sa týka uzavretia rámcovej Dohody o spolupráci, ktorá v konečnom dôsledku povedie k založeniu politického a hospodárskeho pridruženia medzi Európskym spoločenstvom a jeho členskými štátmi na jednej strane a Čílskou republikou na druhej strane (1999/127/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 113 a 130y v súvislosti s prvou vetou článku 228 ods. 2 a článku 228 ods. 3 prvým pododsekom tejto Zmluvy, so zreteľom na návrh Komisie, so zreteľom na stanovisko Európskeho parlamentu, keďže článok 130u Zmluvy stanovuje, že politika spoločenstva v oblasti rozvojovej spolupráce by mala podporovať trvalý hospodársky a sociálny rozvoj rozvojových zemí, hladké a postupné zapojenie týchto krajín do svetového hospodárstva a boj proti chudobe v týchto krajinách; keďže rámcová dohoda o spolupráci, ktorá povedie v konečnom dôsledku k založeniu politického a hospodárskeho pridruženia medzi Európskym spoločenstvom a jeho členskými štátmi na jednej strane a Čílskou republikou na druhej strane, by mala byť schválená, ROZHODLA TAKTO: Článok 1 Rámcová dohoda o spolupráci, ktorá povedie v konečnom dôsledku k založeniu politického a hospodárskeho pridruženia medzi Európskym spoločenstvom a jeho členskými štátmi na jednej strane a Čílskou republikou na druhej strane, sa za Európske spoločenstvo schvaľuje. Text dohody je pripojený k tomuto rozhodnutiu. Článok 2 Predseda Rady predsedá spoločnej rade, ktorá je uvedená v článku 33, a zastupuje v tejto rade spoločenstvo v súlade s podmienkami, ktoré sú stanovené v článku 34 dohody. Zástupca Komisie predsedá spoločnému výboru pre spoluprácu, ktorý je uvedený v článku 35 dohody, a spoločnému podvýboru pre obchod, ktorý je uvedený v článku 37 dohody, v súlade s ich rokovacím poriadkom a zastupuje spoločenstvo v týchto výboroch. Článok 3 Predseda Rady vykoná za Európske spoločenstvo oznámenie uvedené v článku 42 dohody. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 25. januára 1999 Za Radu predseda J. Fischer --------------------------------------------------
Úradný vestník L 084 , 27/03/1999 S. 0001 - 0137



Rozhodnutie Komisie z 23. februára 1999, ktorým sa prijíma zoznam chuťových a aromatických prísad používaných do alebo na potraviny, vyhotovený použitím nariadenia (ES) č. 2232/96 Európskeho parlamentu a Rady z 28. októbra 1996 (oznámené pod číslom C(1999) 399) (text s významom pre EHP) (1999/217/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 2232/96 Európskeho parlamentu a Rady z 28. októbra, ktorým sa ustanovuje postup spoločenstva pre chuťové a aromatické prísady používané alebo uvažované pre použitie do alebo na potraviny [1], a najmä na jeho článok 3 ods. 2, keďže použitím článku 3 ods. 1 nariadenia (ES) č. 2232/96 členské štáty v priebehu jedného roku od nadobudnutia účinnosti vyššie zmieneného nariadenia oznámia Komisii zoznam chuťových a aromatických prísad akceptovaných pre použitie do alebo na potraviny obchodovaných na svojich územiach; keďže použitím článku 3 ods. 2 zmieneného nariadenia oznámené chuťové a aromatické prísady, ktorých zákonné použitie v jednom členskom štáte musí byť uznané ostatnými členskými štátmi, budú zapísané do zoznamu prijatého v súlade s postupom stanoveným v článku 7 nariadenia; keďže je zistené, že v určitých členských štátoch sú v súčasnosti niektoré chuťové a aromatické prísady predmetom obmedzujúcich alebo zakazujúcich opatrení; keďže je zistené, že takéto obmedzujúce alebo zakazujúce opatrenia platné v deň prijatia súčasného rozhodnutia môžu naďalej pokračovať do ukončenia kompletného vyhodnotenia prísad; keďže v každom prípade, keď členský štát oznámi, že chuťová a aromatická prísada obsiahnutá v zozname môže spôsobiť nebezpečenstvo pre ľudské zdravie, môže vyvolať bezpečnostný postup stanovený článkom 3 ods. 3 nariadenia (ES) č. 2232/96; keďže zoznam vytvára základňu vyhodnocovacieho programu stanoveného v článku 4 zmieneného nariadenia, ktorý má byť prijatý v priebehu desiatich mesiacov od prijatia zoznamu; keďže opatrenia stanovené týmto rozhodnutím sú v súlade so stanoviskom Stáleho výboru pre potraviny, PRIJALA TOTO ROZHODNUTIE: Článok 1 Zoznam chuťových a aromatických prísad pripojený k tomuto rozhodnutiu je týmto prijatý. Článok 2 Toto rozhodnutie je adresované členským štátom. V Bruseli 23. februára 1999 Za Komisiu Martin Bangemann člen Komisie [1] Ú. v. ES L 299, 23.11.1996, s. 1. -------------------------------------------------- PRÍLOHA Pozri rozhodnutie Komisie 2002/113/ES (Ú. v. ES L 49, 20.2.2002, s. 1). --------------------------------------------------
Úradný vestník L 063 , 12/03/1999 S. 0038 - 0038



Rozhodnutie Rady z 22. februára 1999 o uzavretí Rámcovej dohody o spolupráci medzi Európskym hospodárskym spoločenstvom a republikami Kostarika, Salvádor, Guatemala, Honduras, Nikaragua a Panama (1999/194/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 113 a 130y v súvislosti s prvou vetou jej článku 228 ods. 2 a prvým odsekom ods. 3, so zreteľom na návrh Komisie [1], so zreteľom na súhlas Európskeho parlamentu [2], keďže spoločenstvo by na dosiahnutie svojich cieľov v oblasti vonkajších hospodárskych vzťahov malo schváliť rámcovú dohodu o spolupráci s republikami Kostarika, Salvádor, Guatemala, Honduras, Nikaragua a Panama, ROZHODLA TAKTO: Článok 1 Rámcová dohoda o spolupráci medzi Európskym hospodárskym spoločenstvom a republikami Kostarika, Salvádor, Guatemala, Honduras, Nikaragua a Panama sa týmto za spoločenstvo schvaľuje. Texty aktov uvedených v prvom odseku sú prílohou k tomuto rozhodnutiu. Článok 2 Predseda Rady urobí za spoločenstvo oznámenie uvedené v článku 37 tejto dohody. Článok 3 Komisia s pomocou predstaviteľov členských štátov bude zastupovať spoločenstvo v spoločnom výbore ustanovenom podľa článku 33 tejto dohody. Článok 4 Toto rozhodnutie nadobudne účinnosť deň po jeho uverejnení v Úradnom vestníku Európskych spoločenstiev. V Luxemburgu 22. februára 1999 Za Radu predseda H.-F. von Ploetz [1] Ú. v. ES C 77, 18.3.1993, s. 30. [2] Ú. v. ES C 255, 20.9.1993, s. 167. --------------------------------------------------
Úradný vestník L 112 , 29/04/1999 S. 0065 - 0084



Rozhodnutie Rady z 22. marca 1999 o uzavretí Medziregionálnej rámcovej dohody o spolupráci medzi Európskym spoločenstvom a jeho členskými štátmi na jednej strane a Spoločným trhom Južnej Ameriky a jeho účastníckymi štátmi na strane druhej v mene Európskeho spoločenstva (1999/279/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 113 a 130y v spojení s článkom 228 ods. 2 prvou vetou a ods. 3 prvým pododsekom, so zreteľom na návrh Komisie [1], so zreteľom na stanovisko Európskeho parlamentu [2], keďže článok 130u Zmluvy stanovuje, že politika spoločenstva v oblasti rozvojovej spolupráce by mala v prípade rozvojových krajín podporovať ich trvalý hospodársky a sociálny rozvoj, ich rovnomerné a postupné začlenenie do svetového hospodárstva a boj s chudobou v týchto krajinách; keďže by sa v mene spoločenstva mala schváliť Medziregionálna rámcová dohoda o spolupráci medzi Európskym spoločenstvom a jeho členskými štátmi na jednej strane a Spoločným trhom Južnej Ameriky a jeho účastníckymi štátmi na strane druhej, podpísaná v Madride v decembri 1995, ROZHODLA TAKTO: Článok 1 Medziregionálna rámcová dohoda o spolupráci medzi Európskym spoločenstvom a jeho členskými štátmi na jednej strane a Spoločným trhom Južnej Ameriky a jeho účastníckymi štátmi na druhej strane sa týmto v mene spoločenstva schvaľuje. Text dohody tvorí prílohu k tomuto rozhodnutiu [3]. Článok 2 Predseda Rady je podľa článku 26 dohody predsedom rady pre spoluprácu a zastupuje v nej spoločenstvo. Zástupca Komisie predsedá spoločnému výboru pre spoluprácu a spoločnému podvýboru pre obchod v súlade s ich rokovacími poriadkami a zastupuje v nich spoločenstvo. Článok 3 Predseda Rady podá v mene spoločenstva oznámenie podľa článku 34 dohody. Článok 4 Toto rozhodnutie sa uverejní v Úradnom vestníku Európskych spoločenstiev. V Bruseli 22. marca 1999 Za Radu predseda G. Verheugen [1] Ú. v. ES C 14, 19.1.1996, s. 3. [2] Ú. v. ES C 166, 10.6.1996, s. 40. [3] Ú. v. ES L 69, 19.3.1996, s. 4. --------------------------------------------------